# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Adolygiad Annibynnol o'r Dreth Gwarediadau Tirlenwi** |
| **DYDDIAD** | **6 Gorffennaf 2023** |
| **GAN** | **Rebecca Evans AS, y Gweinidog Cyllid a Llywodraeth Leol** |

Gwnaed ymrwymiad yn ystod hynt Deddf Treth Gwarediadau Tirlenwi (Cymru) 2017, drwy Gynulliad Cenedlaethol Cymru ar y pryd [y Senedd], i gynnal adolygiad annibynnol o'r Dreth Gwarediadau Tirlenwi (LDT) erbyn mis Medi 2023.

Yn dilyn proses dendro agored, penodwyd Eunomia Research and Consulting ym mis Mehefin 2022 i gynnal yr adolygiad annibynnol. Mae'r adolygiad bellach wedi dod i ben, ac mae ei adroddiad yn cael ei gyhoeddi heddiw, 6 Gorffennaf 2023. Roedd cwmpas yr adolygiad yn canolbwyntio ar effeithiolrwydd LDT a'i rhoi ar waith. Yn benodol, nod yr adolygiad oedd ystyried effaith cyfraddau LDT ar ymddygiad yn y sector gwastraff ac i ba raddau y mae deddfwriaeth LDT wedi dylanwadu ar ymddygiadau.

Gellir gweld yr adroddiad llawn a'r crynodeb gweithredol ar wefan Llywodraeth Cymru [https://www.llyw.cymru/adolygiad-annibynnol-deddf-treth-gwarediadau-tirlenwi-cymru-2017](https://eur01.safelinks.protection.outlook.com/?url=https%3A%2F%2Fwww.llyw.cymru%2Fadolygiad-annibynnol-deddf-treth-gwarediadau-tirlenwi-cymru-2017&data=05%7C01%7CPSMFLG%40gov.wales%7C4a4085cd696c4a43d57a08db7bae00e1%7Ca2cc36c592804ae78887d06dab89216b%7C0%7C0%7C638239759484255313%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=tdjZM%2Bb7oxxi8hZcgy%2FXdfZ%2BIXQiZkF8f7CbvIh8%2FRw%3D&reserved=0). Bydd y casgliadau a'r argymhellion a gynhwysir yn yr adroddiad yn llywio datblygiad LDT yn y dyfodol.